Avro 618 Ten

Avro 618 Ten (arba Avro 618 X) – XX amžiaus trečiame dešimtmetyje sukurtas keleivinis ir transportinis lėktuvas. Orlaivis buvo licencinė olandiško keleivinio lėktuvo „Fokker F.VIB/3m" versija, gaminta britų aviacijos koncerno „Avro“, varoma britiškais varikliais „Armstrong Siddeley Lynx IVB“.

 Kūrimas 
1928 m. „Avro“ susitarė su „Fokker“ dėl sėkmingo modelio „F.VIB/3m“ licencinės gamybos ir prekybos Britų imperijoje (išskyrus Kanadą).

Orlaivio kodu „Avro“ pasirinko indeksą „618 Ten“, nes orlaivis buvo skirtas dvejų pilotų įgulai ir aštuoniems keleiviams. „Avro“ modifikavo centrinio variklio tvirtinimus, kad jie atitiktų Britanijos tinkamumo skraidyti reikalavimus.

Orlaivis pirmą kartą buvo pristatytas 1929 m. aviacijos parodoje „Olympia Aero Show".

Vėliau šio modelio pagrindu buvo sukurtas „Avro 642 Eighteen“. Abu orlaiviai naudojo tą patį sparną, tačiau modelis „642" turėjo naują fiuzeliažą, talpinantį 16 keleivių.

 Eksploatacijos istorija 
dešinėje|miniatiūra|Avro 618 Ten, Nr, VH-UNA „Southern Sun“, apie 1930 m.
Pirmieji penki orlaiviai buvo parduoti naujai įsikūrusiai aviakompanijai „Australian National Airways“. Orlaiviai buvo pradėti eksploatuoti 1930 m. sausio 1 d. maršrutu Brisbenas – Sidnėjus, o vėliau – Melburnas – Sidnėjus. Jie buvo:

 VH-UMF Southern Cloud
 VH-UMG Southern Star
 VH-UMH Southern Sky
 VH-UMI Southern Moon
 VH-UNA Southern Sun

Du iš jų buvo prarasti nelaimingų atsitikimų metu: „Southern Cloud“ sudužo 1931 m. kovo 21 d. Australijos Alpių Toolongo regione (nuolaužos buvo rastos tik 1958 m.), o „Southern Sun“ 1931 m. lapkritį Britų Malajoje, pirmojo oro pašto skrydžio į Jungtinę Karalystę metu. Aviakompanija netrukus bankrutavo, o likę lėktuvai buvo parduoti.

„Southern Moon“ 1933 m. buvo perdarytas tolimiems skrydžiams, jame buvo sumontuoti 330 AG (250 kW) galios radialiniai varikliai „Wright Whirlwind“, užregistruotas numeriu VH-UXX ir suteiktas vardas Faith in Australia. Paskutinis išlikęs 618-asis buvo naudojamas evakuacijos misijose Naujosios Gvinėjos 1941 m. Dar du 618-ieji buvo parduoti Australijos įmonėms.Virtue in Flying p.23 Trys iš „619 Five" atiteko dviem Australijos oro bendrovėms, kaip ir (po komercinės eksploatacijos Didžiojoje Britanijoje) vienintelis sukurtas dvimotoris „642/2m".dešinėje|miniatiūra| Lėktuvo pilotų kabina

 Britanijoje ir kitose šalyse 
Keturi „618 Ten“ buvo pristatyti tiesiogiai britų klientams. Du iš jų atiteko „Imperial Airways“ (pateikti 1931 m. balandį ir birželį) ir iki 1933 m. buvo išnuomoti „Iraq Petroleum Transport Company“. Vienas atiteko „Midland & Scottish Air Ferries“ (1933 m. gegužės mėn.), o 1931 m. pabaigoje – „Indian State Airways“, kur buvo naudojamas Indijos vicekaraliaus poreikiams. 1932 m. sausio mėn. du „618 Ten" buvo pristatyti į Egipto armijos oro pajėgoms, vienas iš jų 1934 m. rugsėjį buvo perduotas aviakompanijai „Indian National Airways". Paskutinis serijinis „618 Ten" buvo pristatytas britų karališkajam aviacijos daliniui, kur jame buvo įrengti aklojo skridimo prietaisai ir suteiktas britų KOP numeris K2682. Vieną iš „624 Six" naudojo įmonė AST Ltd; kiti du buvo parduoti Kinijos vyriausybei.

 Nelaimingi atsitikimai ir incidentai 
 1933 m. gruodžio 30 d. aviakompanijai „Imperial Airways“ priklausęs G-ABLU Apollo Ruysselede mieste (Belgija) užkliudė radijo bokštą ir sudužo. Žuvo visi dešimt lėktuve buvusių žmonių.
 „Avro X Southern Cloud“ sudužo 1931 m. kovo 21 d. pakeliui iš Sidnėjaus į Melburną su dviejų pilotų įgula ir aštuoniais keleiviais. Nuolaužas 1958 m. spalio mėn. atsitiktinai aptiko Naujosios Zelandijos dailidė Thomas Sonter. 
 1940 m. balandžio 3 d. aviakompanijos „BOAC" Avro 618 Ten (G-AASP, Hercules) sudužo kildamas iš Kairo; aukų nebuvo, tačiau lėktuvas buvo nurašytas.

 Variantai 
dešinėje|miniatiūra| Avro 619 Five „Star of Cairns“

 Type 618 Ten: tirmotoriai dešimtviečiai civiliniai transporto lėktuvai. Pastatyta keturiolika orlaivių.
 Type 619 Five: Penkiavietis civilinis transporto orlaivis. Sumažinta „Avro Ten“ versija. Varomas trimis 105 AG (78 kW) galios varikliais „Armstrong Siddeley Genet Major 1“. Pastatyti keturi orlaiviai.
 Type 624 Six: šešiavietis civilinios transporto orlaivis. Atnaujinta „Avro Five“ versija, skirta dviem pilotams ir keturiems keleiviams. Varomas trimis varikliais „Armstrong Siddeley Genet Major", bet su aerodinamiškesniais, į apatinę sparnų dalį pereinančiais išorinių variklių gaubtais. Pastatyti trys orlaiviai.

 Operatoriai 
miniatiūra|Avro Ten, Nr. VH-UNA, 1934 m., pervadintas "Faith in Australia"
miniatiūra|Aviakompanijos "New England Airways Royal Mail" lėktuvas "Avro 618 Ten".

 Civiliniai operatoriai 



 Airlines of Australia
 Australian National Airways
 Australian Transcontinental Airways
 W. R. Carpenter Airlines (vėliau "Mandated Airlines“)
 Far Eastern Aviation Company
 Hart Aircraft Co.
 Kingsford Smith Air Service Ltd.
 New England Airways
 Queensland Air Navigation Co.
 Stephens Aviation (Naujoji Gvinėja)

  Britų Indija

 Indian National Airways.
 Indian State Airways



 Air Service Training Ltd.
 Commercial Air Hire
 Imperial Airways
 Midland and Scottish Air Ferries
 Wilson Airways (Kenija)



 Kinijos vyriausybė

 Kariniai operatoriai 



 Egipto armijos oro pajėgos



 Karališkosios oro pajėgos
 Karališkasis orlaivių dalinys

 Specifikacijos („Avro 618“) 
miniatiūra|"Avro 618", piešinys iš trijų projekcijų, žurnalas "L'Aéronautique", 1929 m. rugpjūtis

 Bendrosios charakteristikos 
 Įgula: 2
 Keleivių: 8
 Ilgis: 47 pėdos 6 coliai (14,48 m)
 Sparno mojis: 71 pėda 3 coliai (21,72 m)
 Aukštis: 12 pėdų 9 coliai (3,89 m)
 Sparno plotas: 772 kv. pėdos (71,7 m²)
 Svoris:
 tuščio: 6 020 svarų (2 731 kg)
 maksimalus kilimo: 10 600 svarų (4 808 kg)
 Jėgainė: trys oru aušinami 7 cilindrų žvaigždiniai varikliai Armstrong Siddeley Lynx IVB arba IVC, išvystantys po 240 AG (180 kW) galią
 Propeleriai: dvimenčiai, fiksuoto žingsnio

Skrydžio duomenys

 Greitis:
 maksimalus: 115 mylios per valandą (185 km/h, 100 mazgų)
 kreiserinis: 100 mylių per valandą (160 km/h, 87 mazgai)
 Nuotolis: 400 mylios (640 km, 350 jūrmylių)
 Skrydžio lubos: 16 000 pėdų (4 900 m)
 Kilimo greitis: 675 pedos/min (3,43 m/s)

 Literatūra 

 (EN) Priest, Joan ''Virtue in Flying''. Angus & Robertson, 1975, ISBN 0-207-13230-5

 Išnašos 

Kategorija:AVRO orlaiviai
Kategorija:Aukštasparniai
Kategorija:Oro laineriai
Kategorija:Trimotoriai lėktuvai
Kategorija:Transportiniai lėktuvai (kariniai)